Απονομή σύνταξης από το Τ.Ε.Α. – Ε.Α.Π.Α.Ε. - Ν.Π.Ι.Δ.
Αίτηση για απονομή σύνταξης γήρατος, αναπηρίας ή θανάτου (ασφαλισμένου ή συνταξιούχου) από το Τ.Ε.Α. - Ε.Α.Π.Α.Ε. - Ν.Π.Ι.Δ.
Κατάθεση από τον αιτούντα (δια ζώσης ή ταχυδρομικά)
ΓΗΡΑΤΟΣ-ΠΛΗΡΗΣ: Οι ασφαλισμένοι του Ταμείου δικαιούνται πλήρη σύνταξη λόγω γήρατος, εφόσον συνταξιοδοτηθούν από τον φορέα κύριας ασφάλισης, έχουν πραγματοποιήσει τουλάχιστον 4.500 ημέρες ασφάλισης (ΗΑ) στο Ταμείο ή σε οποιοδήποτε φορέα υποχρεωτικής επικουρικής ασφάλισης και έχουν συμπληρώσει το όριο ηλικίας για πλήρη σύνταξη στον φορέα κύριας ασφάλισης, εκτός αν ο οργανισμός κύριας ασφάλισης χορηγεί τη σύνταξη άνευ ορίου ηλικίας ή με μειωμένο όριο ηλικίας ή ο ασφαλισμένος έχει θεμελιώσει το δικαίωμα στην κύρια σύνταξη με τις προϋποθέσεις που ίσχυαν μέχρι την 31.12.2012.
ΓΗΡΑΤΟΣ-ΜΕΙΩΜΕΝΗ: Στην περίπτωση που στον ασφαλισμένο έχει χορηγηθεί μειωμένη κύρια σύνταξη, χορηγείται μειωμένη επικουρική σύνταξη από το Ταμείο και απαιτείται η συμπλήρωση τουλάχιστον του εξηκοστού δεύτερου έτους (62ου) της ηλικίας του ασφαλισμένου, εκτός αν ο οργανισμός κύριας ασφάλισης χορηγεί τη μειωμένη σύνταξη άνευ ορίου ηλικίας ή με μειωμένο όριο ηλικίας ή ο ασφαλισμένος έχει θεμελιώσει το δικαίωμα στην κύρια σύνταξη με τις προϋποθέσεις που ίσχυαν μέχρι την 31/12/2012.
ΑΝΑΠΗΡΙΑΣ: Οι ασφαλισμένοι του Ταμείου δικαιούνται σύνταξη λόγω αναπηρίας, εφόσον συνταξιοδοτηθούν από τον φορέα κύριας ασφάλισης λόγω αναπηρίας και υπό τις κατωτέρω προϋποθέσεις: 1. Από κοινή νόσο: Ο ασφαλισμένος στο Ταμείο μετά τη διακοπή του επαγγέλματος λόγω κοινής νόσου δικαιούται να συνταξιοδοτηθεί λόγω αναπηρίας εάν έγινε ανάπηρος και έχει πραγματοποιήσει 4.500 ΗΑ οποτεδήποτε ή 1500 από τις οποίες οι 600 την τελευταία 5ετία πριν από την επέλευση της αναπηρίας. 2. Από εργατικό ατύχημα ή επαγγελματική νόσο: Οι ανωτέρω χρονικές προϋποθέσεις που απαιτούνται για τη συνταξιοδότηση λόγω αναπηρίας δεν απαιτείται να συντρέχουν αν η αναπηρία επήλθε λόγω εργατικού ατυχήματος ή επαγγελματικής νόσου. Εφόσον όμως η αναπηρία προήλθε από ατύχημα εκτός εργασίας οι χρονικές προϋποθέσεις που ορίζονται για τη συνταξιοδότηση λόγω αναπηρίας από κοινή νόσο μειώνονται στο ήμισυ.
ΘΑΝΑΤΟΥ: Σε περίπτωση θανάτου ασφαλισμένου ή συνταξιούχου του Ταμείου δικαιούνται σύνταξη τα μέλη της οικογένειάς του με την προϋπόθεση ότι αυτά συνταξιοδοτούνται για την αιτία αυτή από τον φορέα κύριας κοινωνικής ασφάλισης. Επί θανάτου ασφαλισμένου, για τη χορήγηση της σύνταξης απαιτούνται 1500 ημέρες ασφάλισης στο Ταμείο ή σε οργανισμό επικουρικής κοινωνικής ασφάλισης εκ των οποίων οι 300 κατά την τελευταία πενταετία πριν από τον θάνατο.
Η διαδικασία αφορά στην απονομή σύνταξης από το Τ.Ε.Α. – Ε.Α.Π.Α.Ε. - Ν.Π.Ι.Δ. και αφορά όλους τους ασφαλισμένους του Ταμείου που θεμελιώνουν δικαίωμα συνταξιοδότησης λόγω γήρατος, αναπηρίας ή θανάτου.
Βεβαίωση του τελευταίου εργοδότη στην οποία να αναφέρονται η ιδιότητα, ο χρόνος απασχόλησης και οι αποδοχές του τελευταίου 12μήνου πριν από το μήνα διακοπής της εργασίας καθώς και αν έχει πληρωθεί και ποιο χρονικό διάστημα η εισφορά γάμου (για έμμισθους)
Αντίγραφο οριστικής συνταξιοδοτικής απόφασης Κύριου Φορέα Ασφάλισης όταν εκδοθεί
Φωτοαντίγραφα των ενσήμων του ΙΚΑ ΕΤΑΜ για το χρονικό διάστημα ασφάλισης στο Ταμείο
Φωτοτυπία σελίδας βιβλιαρίου τράπεζας με τον αριθμό λογαριασμού και το ΙΒΑΝ
Βεβαίωση διακοπής επαγγέλματος από εφορία (για μη έμμισθους)
Το/α σχετικό/α δικαιολογητικό/α για την αναγνώριση χρόνων, όπου αυτό προβλέπεται.
Πιστοποιητικό Δήμου πλησιέστερων συγγενών
Βεβαίωση φοίτησης σε εκπαιδευτικό ίδρυμα
Γνωστοποίηση Αποτελέσματος Πιστοποίησης Αναπηρίας (ΚΕ.Π.Α.)
Δελτίο αστυνομικής ταυτότητας του ασφαλισμένου
Δελτίο αστυνομικής ταυτότητας όλων των δικαιούχων
Η αναζήτηση του φωτοαντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/
Ταμείο Επαγγελματικής Ασφάλισης Επικούρησης Ασφαλιστών και Προσωπικού Ασφαλιστικών Επιχειρήσεων (Τ.Ε.Α. – Ε.Α.Π.Α.Ε. – Ν.Π.Ι.Δ.)
Έγκριση της τροποποίησης και κωδικοποίησης του Καταστατικού του Ταμείου Επαγγελματικής Ασφάλισης Επικούρησης Ασφαλιστών και Προσωπικού Ασφαλιστικών Επιχειρήσεων (Τ.Ε.Α.-Ε.Α.Π.Α.Ε. - Ν.Π.Ι.Δ.).
Κανονισμός Εσωτερικής Λειτουργίας του Τ.Ε.Α - Ε.Α.Π.Α.Ε. - Ν.Π.Ι.Δ. και παραρτήματα αυτού, δημοσιευμένα στην ιστοσελίδα του Ταμείου https://www.teaeapae.gr/kanonismoi-politikes-toy-tameioy/
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Σε περίπτωση απορριπτικής απόφασης του Ταμείου για την απονομή σύνταξης σε ασφαλισμένο, μπορεί να ασκηθεί από τον ασφαλισμένο αίτηση αναθεώρησης (ενδικοφανής προσφυγή) που πρέπει να ασκηθεί ενώπιον του ΔΣ του Ταμείου εντός προθεσμίας τριών μηνών από την κοινοποίηση αυτής και σε κάθε περίπτωση από τη γνώση αυτής. Το Διοικητικό Συμβούλιο οφείλει να αποφασίσει για την αίτηση θεραπείας εντός προθεσμίας τριών (3) μηνών. Η απόφαση του Δ.Σ. κοινοποιείται στον ασφαλισμένο και σε αυτήν αναγράφεται ότι έχει δικαίωμα να ασκήσει προσφυγή στα αρμόδια διοικητικά δικαστήρια εντός προθεσμίας εξήντα (60) ημερών από την κοινοποίηση ή γνώση της απόφασης, κατά τις διατάξεις του Κώδικα Διοικητικής Δικονομίας.
Ο ασφαλισμένος ή οι δικαιοδόχοι (ή νόμιμοι αντιπρόσωποι) αυτού/ών υποβάλλει/ουν στο Ταμείο αίτηση, με συνημμένα όλα τα απαιτούμενα δικαιολογητικά, δια ζώσης ή μέσω ταχυδρομείου ή μέσω e-mail.
Η Υπηρεσία Παροχών του Ταμείου, αφού παραλάβει την αίτηση με όλα τα υποβληθέντα δικαιολογητικά, εξετάζει εάν πληρούνται οι προϋποθέσεις απονομής της σύνταξης.
Σε περίπτωση που δεν πληρούνται οι προϋποθέσεις απονομής της σύνταξης ή ο φάκελος δεν είναι πλήρης, το Ταμείο καλεί εγγράφως τον ασφαλισμένο ή τους δικαιούχους σύνταξης επιζώντων προκειμένου να τους ενημερώσει σχετικά και να καταθέσουν τις απόψεις τους (πρόσκληση σε ακρόαση) ή να υποβάλλουν τα επιπλέον δικαιολογητικά που απαιτούνται.
Η απορριπτική απόφαση περιέχει ειδική αιτιολογία για τον λόγο της απόρριψης και υπόκειται σε αίτηση αναθεώρησης (ενδικοφανής προσφυγή) που δύναται να ασκηθεί ενώπιον του Δ.Σ. του Ταμείου εντός προθεσμίας τριών μηνών από την κοινοποίηση αυτής. Το Δ.Σ. οφείλει να εξετάσει και να αποφασίσει επί της αίτησης αναθεώρησης εντός προθεσμίας τριών μηνών, αφού λάβει υπόψη σχετική εισήγηση της Υπηρεσίας Παροχών και του Διευθυντή και γνωμοδοτικό σημείωμα του Νομικού Συμβούλου του Ταμείου. Η απόφαση του Δ.Σ. κοινοποιείται στον ασφαλισμένο με απόδειξη παραλαβής και σε αυτήν αναγράφεται ότι έχει δικαίωμα να ασκήσει προσφυγή στα αρμόδια διοικητικά δικαστήρια εντός προθεσμίας 60 ημερών από την κοινοποίησή της, κατά τις διατάξεις του Κώδικα Διοικητικής Δικονομίας.
Η Υπηρεσία Παροχών διαπιστώνει ότι ο φάκελος του αιτούντα/ των αιτούντων είναι πλήρης και πληρούνται οι προϋποθέσεις συνταξιοδότησης.
Εφόσον ο ασφαλισμένος πληροί τις προϋποθέσεις απονομής της σύνταξης, η Υπηρεσία Παροχών υπολογίζει τη συντάξιμη υπηρεσία, τις συντάξιμες αποδοχές και το ποσό της σύνταξης.
Η απόφαση προωθείται στο Λογιστήριο του Ταμείου προκειμένου να αρχίσει η καταβολή της επικουρικής σύνταξης.
Η Υπηρεσία Παροχών συντάσσει την απόφαση απονομής σύνταξης η οποία υπογράφεται από το Διευθυντή του Ταμείου. Η απόφαση μεταφορτώνεται σκαναρισμένη και στο ΠΣ του Ταμείου, ενώ τηρείται και φυσικός φάκελος σύνταξης.
Η απόφαση αποστέλλεται με συστημένη επιστολή ή ηλεκτρονικά μέσω e-mail, εφόσον το έχει επιλέξει στην αίτησή του, στον αιτούντα. Σε περίπτωση διαδοχικής ασφάλισης, η απόφαση συνταξιοδότησης αποστέλλεται και στα άλλα Ταμεία ασφάλισης.
Η διαδικασία καταβολής της σύνταξης είναι αυτοματοποιημένη και διενεργείται μέσω ΔΙΑ.Σ. την τελευταία εργάσιμη ημέρα εκάστου μηνός στους τραπεζικούς λογαριασμούς των δικαιούχων.
Εφόσον ο αιτών/αιτούντες υποβάλλουν τα επιπλέον δικαιολογητικά και ο φάκελος είναι πλήρης ή καταθέσουν τις απόψεις τους και εκείνες γίνουν δεκτές από την αρμόδια Υπηρεσία του Ταμείου, η διαδικασία προχωρά στο βήμα 5. Σε αντίθετη περίπτωση, η διαδικασία συνεχίζει στο βήμα 4.
Ο αιτών έχει δικαίωμα εντός προθεσμίας τριών (3) μηνών από την παραλαβή της να υποβάλλει ένσταση κατά αυτής. Η ένσταση υποβάλλεται στο ΔΣ του Ταμείου, το οποίο είναι αρμόδιο να αποφασίσει επί αυτής, κατόπιν σχετικής εισήγησης της Υπηρεσίας Παροχών και του Διευθυντή και γνωμοδοτικού σημειώματος του Νομικού Συμβούλου του Ταμείου. Αναθεώρηση της απόφασης μπορεί να γίνει και κατόπιν οίκοθεν επανεξέτασης αν διαπιστωθούν λάθη ή παραλείψεις, κλπ.
Η Υπηρεσία Παροχών παρακολουθεί σε μηνιαία βάση κάθε νέα μεταβολή στην απονεμόμενη σύνταξη (ενδεικτικά νέες συντάξεις και επαναχορηγήσεις, διακοπή/ αναστολή καταβολής συντάξεων, αναπροσαρμογή ποσού σύνταξης, παρακρατούμενες οφειλές από σύνταξη) και καταχωρεί τις μεταβολές αυτές σε ειδικό δελτίο. Η Υπηρεσία Λογιστηρίου εγκρίνει, κατόπιν ελέγχου, τις μεταβολές αυτές, προκειμένου να παραχθεί το αρχείο πληρωμών συντάξεων έκαστου μήνα. Το Ταμείο μέσω αυτοματοποιημένης διαδικασίας παραλαμβάνει μηνιαίως αρχείο από την ΗΔΙΚΑ με θανόντες ασφαλισμένους και συνταξιούχους του. Η Υπηρεσία Παροχών ενημερώνει το Μητρώο Συνταξιούχων με τα σχετικά στοιχεία (ημ/νία θανάτου) και διακόπτει την καταβολή της σύνταξης στους θανόντες συνταξιούχους. Εάν διαπιστωθεί ότι έχουν καταβληθεί συντάξεις αχρεωστήτως σε θανόντες συνταξιούχους, το Ταμείο με αυτοματοποιημένη διαδικασία μέσω ΔΙΑ.Σ. ζητά να επιστραφούν τα αχρεωστήτως καταβληθέντα ποσά στον τραπεζικό λογαριασμό του. Αν δε βρεθούν τα σχετικά ποσά (μέρος ή το σύνολο εκάστου ποσού), η Υπηρεσία Παροχών συντάσσει σχετικό έγγραφο και αναζητά τα ποσά αυτά κατά προτεραιότητα από τυχόν συνδικαιούχους στον τραπεζικό λογαριασμό του θανόντος και, σε περίπτωση που δεν υπάρχουν συνδικαιούχοι στον τραπεζικό λογαριασμό, από τους νόμιμους κληρονόμους του θανόντος συνταξιούχου.
Εξέταση αίτησης από την Υπηρεσία Παροχών
Μη πλήρωση προϋποθέσεων συνταξιοδότησης ή ελλιπή δικαιολογητικά
Πλήρωση προϋποθέσεων συνταξιοδότησης και πλήρης φάκελος δικαιολογητικών
Ενημέρωση Λογιστηρίου για πληρωμή επικουρικής σύνταξης